MARTFŰ VÁROS ÖNKORMÁNYZATA 
KÉPVISELŐ-TESTÜLETÉNEK
17/2014.(X.31.)
önkormányzati rendelete

az önkormányzati képviselők és bizottsági tagok tiszteletdíjáról

Martfű Város Önkormányzatának Képviselő-testülete Magyarország Alaptörvénye 32. §. (2) bekezdésében foglalt jogkörében eljárva Magyarország helyi önkormányzatiról szóló 2011. évi CLXXXIX. törvény 35. § (1) bekezdésében foglalt felhatalmazás alapján az önkormányzati képviselők és bizottsági tagok tiszteletdíjáról a következő rendeletet alkotja. 

1.	§		(1)	A rendelet hatálya Martfű Város Önkormányzata Képviselő-testületének tagjaira, valamint a Képviselő-testület bizottságainak nem képviselő tagjaira terjed ki.
	(2)	Az e rendeletben megállapított juttatások a jogosultaknak megválasztásuk időpontjától megbízatásuk megszűnéséig jár, a 3. §-ban foglalt korlátozásra figyelemmel.

2.	§	(1)	Az önkormányzati képviselő munkájáért havi bruttó 50.000.-Ft tiszteletdíjra (alapdíjra) jogosult.
(2)	A képviselő bizottsági tagokat az alapdíjon felül – több bizottsági tagság esetén is – havi bruttó 20.000.-Ft illeti meg. 
(3)	A nem képviselő bizottsági (albizottsági) tagok a bizottsági munkáért havi bruttó 20.000.-Ft tiszteletdíjra jogosultak. 
(4)	A bizottsági elnökök munkájukért az alapdíjon felül havi bruttó 45.000.-Ft tiszteletdíjban részesülnek.
(5)[footnoteRef:1]  [1:  Hatályon kívül helyezte: ../2017.(……..) önkormányzati rendelet 2. §-a. Hatályos: 2017. …………..-től] 


3.	§	(1)	Amennyiben az önkormányzati képviselő vagy bizottság nem képviselő tagja a testületi ülésen történő részvételben akadályoztatva van, köteles legkésőbb az ülést megelőző munkanapon távolmaradását és annak okát a polgármesternek bejelenteni.
A bejelentéseket a polgármester titkárságán kell nyilvántartani. 
(2)	Ha a képviselő vagy bizottság nem képviselő tagja az ülésről bejelentés nélkül távol marad, 10 %-kal csökkentett mértékben illeti meg tárgyhavi tiszteletdíja. 
(3)	A tiszteletdíjak kiutalása havonta utólag történik, minden hó 15. napjáig. 
(4)	A tiszteletdíjak utalásáról a Polgármesteri Hivatal Pénzügyi és Adóügyi Irodája gondoskodik. 
(5)	Az önkormányzati képviselő, bizottsági tag a 2. §-ban meghatározott tiszteletdíjának egészéről vagy meghatározott részéről a Képviselő-testülethez intézett írásbeli nyilatkozatával lemondhat. 

4.	§	(1)	Az önkormányzati képviselőnek, bizottsági tagnak a Képviselő-testület képviseletében, vagy a Képviselő-testület, illetve a Polgármester megbízásából végzett tevékenységével összefüggő, általa előlegezett, számlával igazolt, szükséges költségét meg kell téríteni. 
(2)	A költségek kifizetését a polgármester engedélyezi. 

[bookmark: _GoBack]5.	§	(1)	E rendelet a kihirdetését követő napon lép hatályba, rendelkezéseit 2014. október 12. napjától kell alkalmazni. 
(2)	E rendelet hatályba lépésével egy időben hatályát veszti a helyi képviselők és bizottsági tagok tiszteletdíjáról szóló 19/2010.(XII. 23.) önkormányzati rendelet.


Dr. Papp Antal sk.						Szász Éva sk.
polgármester							jegyző




Egységes szerkezetbe foglalva a módosítást tartalmazó ../2017. (…...) önkormányzati rendelettel, 2017. ………………. napjától.

